Ranskan ympäriajo
Ranskan ympäriajo (, puhekielessä usein pelkkä "Tour") on maailman tunnetuin vuosittain järjestettävä pyöräilykilpailu. Se ajettiin ensimmäisen kerran vuonna 1903 ja on siitä lähtien järjestetty joka vuosi paitsi maailmansotien aikana 1915–1918 ja 1940–1946. Ranskan ympäriajo on yksi kolmesta suuresta pyöräilyn kolmiviikkoisesta etappikilpailuista (kaksi muuta ovat Italian ympäriajo ja Espanjan ympäriajo).
Triathlon
Havaijin tunnettu Ironman- eli Teräsmies-kisa sai alkunsa vuonna 1977, kun havaijilainen uimaseura ja juoksuseura halusivat selvittää, kumman lajin urheilijat olivat kovakuntoisempia. Haastekilpailuun saatiin mukaan myös pyöräilijät. Ensimmäinen Ironman-kisa käytiin 18. helmikuuta 1978, ja matkat olivat samat kuin nykyisinkin täysmatkalla: 3,8 kilometriä uintia, 180 kilometriä pyöräilyä ja 42,2 kilometrin maratonjuoksu. Ensimmäiseen kilpailuun osallistui 12 kilpailijaa, ja voittaja Gordon Hallerin aika oli 11.46.58. Tapahtuma vakiintui jokavuotiseksi, ja vuonna 1982 televisioyhtiö ABC otti sen ohjelmistoonsa, mikä lisäsi huomattavasti lajin näkyvyyttä. Triathlonista kiinnostuttiin Euroopassakin, ja Euroopan ensimmäinen triathlon-kilpailu järjestettiin Nizzassa 1980-luvulla.